Elgin
        
         (by i Storbritannia)
Store norske leksikon,Geografi,Verdens geografi,Europa,Storbritannia og Nord-Irlands geografi
Elgin er en by i Storbritannia, Skottland, i grevskapet Morayshire, 10 kilometer fra elven Lossies' munning i Moray Firth. Byen har 23 130 innbyggere ved folketellingen i 2011 og er kommersielt og adminstrativt senter for Moray.
Produksjon av whisky og de militære flyplassene Lossiemouth og Kinloss er hjørnesteiner som gir flertallet av arbeidsplassene, men Elgin er også et skolesenter med blant annet Moray College. Den internasjonalt kjente internatskolen Gordonstoun ligger nord for byen og ble grunnlagt i 1934 av den tyske pedagogen Kurt Hahn.Elgin har en katedral fra 1224, brent to ganger i middelalderen og gjenreist, men manglende vedlikehold la katedralen gradvis i ruiner på 1800-tallet. Les mer i Store norske leksikon Skottlands historie